I hans første formannstid vokste forbundet kraftig, fra 4000 medlemmer i 1903 til 20 000 i 1907. Dette året ledet Hansen forbundet ved den omfattende konflikten i treforedlingsindustrien, der 6000-7000 arbeidere deltok. Han trakk seg fra formannsvervet i 1918, da Fagopposisjonen fikk flertall for sitt syn. Han fortsatte imidlertid aktiviteten i forbundet, og ble sekretær i næringsmiddelindustrigruppen.